Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk. Klik her for at læse nyhedsbrevet i din browser.
# DVD tilføjet Laserdiskens hjemmeside
Udkommet
Forventes 21/11-24
Forventes 22/11-24
Forventes 25/11-24
Forventes 25/11-24
Forventes 25/11-24
Forventes 25/11-24
Forventes 2/12-24
Forventes 2/12-24
Forventes 4/12-24
Forventes 4/12-24
Forventes 9/12-24
Forventes 9/12-24
Forventes 12/12-24
Forventes 13/12-24
Forventes 16/12-24
Forventes 16/12-24
Forventes 16/12-24
Forventes 16/12-24
Forventes 19/12-24
# Aktuelle nyheder på DVD - Klik på linket for flere nyheder
Dating Game Killer, The (tysk omslag) |  |  | 159.00
Region 2 uden danske tekster - udkom 14/11-2024
Den vidunderlige Anna Kendrick får sin instruktørdebut med denne thriller, der er baseret på en sand historie! I 1978 deltager kvinden Cheryl Bradshaw i TV-programmet The Dating Game, hvor hun skal vælge en af tre mænd til en date. Hun ender med at vælge den charmerende Rodney Alcala. Hvad hun ikke ved er, at denne mand, der altså selv har meldt til et datingprogram på TV, er seriemorder og voldtægtsforbryder! Læs mere her.
Magicians, The: The Complete Series (19-disc) |  |  | 349.00
Region 2 uden danske tekster - udkom 14/11-2024 |
Quentin Coldwater er ved at miste sin forstand, og han er på selvmordets rand. Hans eneste trøst er bogserien Fillory and Further - en magisk historie om en verden fuld af magi. Men en dag ændrer Quentins liv sig totalt. Han bliver inviteret til at studere på Brakebills College, en skole, der uddannere magikere. For ja, magi er en virkelig ting, der eksisterer i den virkelige verden, og Fillory-bøgerne er måske slet ikke fiktion. De første tre sæsoner har danske undertekster. Læs mere her. |  |
Christmas Carol, A (Alastair Sim) (Colorised) |  |  | 149.00
Region 2 uden danske tekster - udkom 12/11-2024
Dette er den klassiske Charles Dickens julehistorie om Ebenezer Scrooge, der kun tænker på penge! Juleaften bliver Scrooge hjemsøgt af sin gamle partners spøgelse, der fortæller ham, at han vil blive besøgt at tre juleånder! Resten af historien kender de fleste, for den er filmatiseret adskillige gang. Blandt favorit versionerne finder vi Bill Murray-udgaven fra 1988 og Muppernes version fra 1993. Denne version bliver betragtet som en af de bedste. Læs mere her.
Christmas Carol, A (Alastair Sim) |  |  | 149.00
Region 2 uden danske tekster - udkom 12/11-2024 |
Alastair Sim leverer en uforglemmelig præstation som den forvandlende Scrooge i en rørende og dramatisk 1951-version af Et Juleeventyr, som er både en moralsk fortælling om forsoning og en tidløs julehistorie om håb, omvendelse og kærlighed. Denne udgave betragtes af mange som en af de allerbedste. Pladen indeholder en god portion ekstramateriale - heriblandt en introduktion af Leonard Maltin, kommentarspor, plus næsten to timers featuretter og dokumentar. Læs mere her. |  |
Paradise (Phoebe Cates) |  |  | 179.00
Region 2 uden danske tekster - udkom 12/11-2024
David (Willie Aames) og Sarah (Phoebe Cates) rejser med en karavane fra Baghdad til Damaskus. I en oase bliver de overfaldet af den hvide slavehandler "Jackal" (Tuvia Tavi), som har til hensigt at indlemme den smukke unge Sarah i sit harem. Det lykkes David og Sarah at flygte, men alle de andre bliver brutalt myrdet. Deres flugt fører dem til en paradisisk oase, hvor de hengiver sig til kærlighed og sex. Men "Jackal" er stadig på jagt efter Sarah. Læs mere her.
Engineer, The (Emile Hirsch) |  |  | 99.00
Region 2 uden danske tekster - udkom 11/11-2024 |
Israel i starten af 90'erne. Landet er rystet af en række selvmordsbomber, der forsøger at spolere fredsforhandlingerne med palæstinenserne. Målet er ofte busser og dermed civilbefolkningen. Da en magtfuld amerikansk senetors datter bliver dræbt i en af disse bomber, sættes alt ind på at finde manden, der bygger dem: Yahya Ayyash, kendt som The Engineer. Den tidligere Mossad-agent Etan (Emile Hirsch) er en af dem, der skal lede jagten. Læs mere her. |  |
Hudson & Rex: Season 6 (4-disc) |  |  | 399.00
Region 2 uden danske tekster - udkom 11/11-2024
Charmerende canadisk politiserie for hunde- og krimielskere. Kriminalbetjenten Charlie Hudson fra St. John's politiet havde egentlig ikke regnet med, at han skulle være makker med en hund, men da politihunden Rex' makker bliver dræbt i tjenesten, overtager Charlie ansvaret for den firbenede betjent. Det viser sig hurtigt, at Rex og Charlie arbejder ret godt sammen og løser en række sager takket være Rex' skarpe næse og Charlies skarpe sind. Læs mere her.
It Ends with Us |  |  | 149.00
Region 2 uden danske tekster - udkom 11/11-2024 |
Lily Bloom (Blake Lively) er klar til at starte sit nye liv i Boston, hvor hun vil realisere sin livslange drøm om at åbne sin helt egen blomsterbutik. Her møder hun tilfældigvis den meget charmerende neurokirurg Ryle Kincaid (Justin Baldoni, der også har instrueret), som slår benene væk under hende. De forelsker sig, men der er også sider af Ryle, der viser sig at være knapt så romantiske. Baseret på Colleen Hoovers populære roman. Læs mere her. |  |
Land of Bad |  |  | 99.00
Region 2 uden danske tekster - udkom 11/11-2024
En hemmelig Special Forces operation i Filippinerne går galt, og et hold af elitesoldater falder i baghold dybt inde i fjendens territorium. Den uerfarne soldat Sgt. JJ Kinney (Liam Hemsworth) må tage over, og han er fast besluttet på ikke at efterlade nogle af sine mænd. Et luftangreb nærmer sig, og Kinneys eneste håb er dronepiloten Reaper (Russell Crowe). Han skal bare holde skansen indtil dette angreb! Det bliver en intens 48 timers kamp for overlevelse. Læs mere her.
Solar System (Miniserie) |  |  | 249.00
Region 2 uden danske tekster - udkom 11/11-2024 |
Professor Brian Cox udforsker solsystemet i denne dokumentarserie, der ved hjælp af meget flot computeranimation tager os med til de planeter, der er både vores nærmeste naboer og vildt fremmede og forunderlige verdener. Vi skal besøge de mindst udforskede dele af solsystemet, vi skal til de koldeste områder, de mest vindblæste områder og de mærkeligste områder! Som altid er vi i gode hænder hos den meget sympatiske Brian Cox. Læs mere her. |  |
Boneyard (Mel Gibson) (tysk omslag) |  |  | 149.00
Region 2 uden danske tekster - udkom 8/11-2024
Skeletresterne af 11 kvinder og piger bliver fundet i New Mexicos ørken, og det bliver starten på en omfattende efterforskning. Boneyard er inspireret af en sand historie om en seriemorder, der muligvis stadig er i live i dag. Kriminalbetjenten Ortega, politichefen Carter og agenten Petrovick (Mel Gibson) må forsøge at arbejde sammen på tværs af deres forskellige organisationer for at identificere og pågribe morderen. Læs mere her.
Silent Hour, The (tysk omslag) |  |  | 149.00
Region 2 uden danske tekster - udkom 8/11-2024 |
Boston-politimanden Frank Shaw vender tilbage til tjenesten, efter at en alvorlig ulykke har givet ham et permanent høretab. Han får til opgave at være tolk for den døve Ava, der har været vidne til et bandemord. Da banden vender tilbage for at lukke munden på hende, er Frank pludselig fanget i en alvorlig situation. Sammen med Ava må han forsøge at overleve i et faldefærdig lejlighedskompleks, der er fuld af morderiske folk, som hverken Ava eller Frank kan høre komme. Læs mere her. |  |
Lovely, Dark, and Deep (tysk omslag) |  |  | 149.00
Region 2 uden danske tekster - udkom 7/11-2024
Den unge parkbetjent Lennon har fået job i en afsidesliggende nationalpark. Det er et ensomt isoleret job, som hun faktisk glæder sig til, for hun trænger til ro i krop og sjæl, og hun tænker ikke nærmere over, at hendes forgænger er sporløst forsvundet! Efterhånden som flere og flere mennesker forsvinder i de mørke skove, begynder det at gå op for hende, at der er noget helt galt! Langsomt afsløres skovens sande hemmelighed. Læs mere her.
Little Dixie (Frank Grillo) |  |  | 179.00
Region 2 uden danske tekster - udkom 6/11-2024 |
Doc (Frank Grillo) er en tidligere Special Forces soldat, der nu i al hemmelighed arbejder for at kontrollere situationen mellem USA og Mexico, støttet af den gamle militærven Jeffs (Eric Dane), der nu er guvernør. Da en kartelleder bliver brutalt dræbt, kører hele situationen af sporet. Den døde leders bror vil have hævn, og den hævn skal Doc tvinges til at udføre. Hvordan tvinger man bedst en mand som ham til den slags? Man kidnapper hans datter! Læs mere her. |  |
Night Shift, The: The Complete Series (11-disc) |  |  | 599.00
Region 2 uden danske tekster - udkom 6/11-2024
En kamphærdet gruppe af feltlæger vender hjem fra fronten for at arbejde på natholdet i San Antonio Memorial Hospitals skadestue. De tager deres træning fra slagmarken med over i den civile verden og er villige til at tage risici, der ligger på grænsen mellem det heroiske og det impulsive. Deres resultater taler for sig selv. Disse læger har allerede overlevet en krigszone, og de har ikke tænkt sig at give op uden kamp. Læs mere her.
Psych: The Movie Collection (3-disc) |  |  | 249.00
Region 2 uden danske tekster - udkom 6/11-2024 |
The Movie Collection samler de tre sjove film baseret på TV-serien Psych, som kørte over 8 sæsoner fra 2006 til 2014. Vi følger igen de falske clairvoyante detektiver Shawn Spencer og Burton "Gus" Guster på deres eventyr i Psych: The Movie (2017), Psych 2: Lassie Come Home (2020) og Psych 3: This is Gus (2021). Denne samling er fyldt med humor, venskab og masser af detektivarbejde, og er perfekt for både fans af serien og nytilkomne, der vil have et godt grin! Læs mere her. |  |
Apartment 7A |  |  | 149.00
Region 2 uden danske tekster - udkom 4/11-2024
Forhistorien til Rosemarys Baby. Den unge Terry flytter til New York City i håb om at blive en stjerne i musicals. En ankelskade sætter en stopper for de drømme, men ganske overraskende får Terry hjælp af et ægtepar fra det fornemme Bradford lejlighedskompleks. De tilbyder hende både husly og assistance med karrieren. Det er næsten for godt til at være sandt. En dag vågner Terry op efter en aften, hun ikke kan huske, og kort tid efter opdager hun, at hun er gravid. Læs mere her.
Borderlands |  |  | 149.00
Region 2 uden danske tekster - udkom 4/11-2024 |
Eli Roth (Hostel) instruerer Oscar-vinderen Cate Blanchett i en science fiction actionfilm, der er baseret på et computerspil. Det kan man jo ikke lade være med at tjekke ud! Blanchett spiller dusørjægeren Lilith, der får til opgave at bringe en rigmandsdatter tilbage til hendes far. Opgaven tager hende til den Mad Max-lignende skraldeplads af en planet, Pandora. Lilith havner midt i en større konflikt, hvor der er mere på spil, end hun nogensinde kunne forestille sig. Læs mere her. |  |
Dìdi |  |  | 199.00
Region 2 uden danske tekster - udkom 4/11-2024
Året er 2008. Dengang vi havde Motorola-klaptelefoner, MySpace og grynede YouTube-videoer. En 13-årig taiwansk-amerikansk dreng med kælenavnet Dìdi er netop tumlet ud af grundskolen. Lidt fortabt og rodløs tilbringer han sommeren før high school på at lære at kysse, flirte og filme seje skatevideoer, mens han forsøger at jonglere venskaber, forelskelse og pinlige situationer. En kærlig hyldest til de rodede teenageår, der stadig er relevant i dag. Læs mere her.
Joan (Sophie Turner) (2-disc) |  |  | 199.00
Region 2 uden danske tekster - udkom 4/11-2024 |
Sophie Turner er Joan. Mor til en 6-årig datter. Fanget i et katastrofalt ægteskab med en voldelig kriminel mand. Da manden flygter, griber Joan muligheden for at skabe et nyt liv for sig selv og sin datter. Joan får anskaffet nogle nye identiteter og får skabt nogle nye bekendtskaber, og undervejs bliver hun en mesterlig juveltyv. Det bliver et nyt spændende liv med en høj indsats, der udfordrer alle hendes grænser, men Joan er drevet af ønsket om at sørge for sin datter! Læs mere her. |  |
Kin: Season 1 (2-disc) |  |  | 279.00
Region 2 uden danske tekster - udkom 4/11-2024
Kinsella er en mindre gangsterfamilie i Dublin, som ligger i konflikt med et internationalt narkokartel. Da Frank Kinsellas søn ender i en voldelig konfrontation med en af mand fra den konkurrerende Cunningham-familie, starter en krig, Kinsella-familie umuligt kan vinde. Eller kan de? Familien har nemlig et stærkere bånd af blod end de andre familier. Aidan Gillen, Charlie Cox og Ciarán Hinds er blandt de solide spillere på rollelisten. Læs mere her.
Kin: Season 2 (2-disc) |  |  | 279.00
Region 2 uden danske tekster - udkom 4/11-2024 |
I anden sæson af Kin er Kinsella-familien igen på toppen i Dublins underverden, men begivenhederne fra første sæson har skabt lige så mange problemer, som de har løst. Familien rager uklar med en ny, endnu farligere fjende, og der, hvor der engang var et ubrydelige bånd af blod, er der nu kun mistanke, mistro og vrede. Heldigvis er det ofte i modgang, at de dristigste planer bliver smedet. Og sådan er det også i Kinsella-familien. Læs mere her. |  |
Murdoch Mysteries: Series 17 (6-disc) |  |  | 449.00
Region 2 uden danske tekster - udkom 4/11-2024
Sæson 17 byder på flere spændende særpræg, herunder seriens første musikalske episode, hvor karaktererne bryder ud i sang midt i efterforskningen! Forvent en blanding af mordmysterier, intense plots og en god portion victoriansk charme, hvor hvert nyt afsnit både bringer klassisk spænding og uventede drejninger. Sæsonen afsluttes desuden med en neglebidende cliffhanger, der lover mere intriger og udfordringer for William Murdoch og hans team i fremtiden. Læs mere her.
NCIS: Season 21 (3-disc) |  |  | 279.00
Region 2 uden danske tekster - udkom 4/11-2024 |
Sæson 21 følger holdet under ledelse af Supervisory Special Agent Alden Parker (Gary Cole), når de tackler nye og komplekse sager. Denne sæson indeholder alt fra mordet på en marinekaptajn og bortførelsen af en berømt hjertelæge til en sag, der trækker dem dybt ind i UFO-konspirationsteorier. Med både spænding og mystik fortsætter serien med at levere dramatiske krimi-historier, mens holdet navigerer igennem farlige missioner og personlige udfordringer. Læs mere her. |  |
Prancer: A Christmas Tale |  |  | 129.00
Region 2 uden danske tekster - udkom 4/11-2024
Er man i julehumør, men stadig ønsker at se en historie med lidt substans, der ikke bare er rent eventyr, så er Prancer: A Christmas Tale et godt bud. 10-årige Gloria (Darcey Ewart) og hendes farfar Bud (James Cromwell fra Babe) bliver venner med et mystisk rensdyr, da familien samles for at holde jul. Bud begynder at tro, at Prancer faktisk kan være magisk, men Gloria frygter, at farfars teori vil sende ham direkte til alderdomshjemmet. Læs mere her.
Traitors, The (UK): Series 1 (4-disc) |  |  | 279.00
Region 2 uden danske tekster - udkom 4/11-2024 |
Claudia Winkleman er vært for den engelske udgave af reality-konkurrence-kæmpe-hittet, der på dansk er kendt som Forræder. 22 deltagere ankommer til et slot i det skotske højland i håb om at få del i en præmiepulje på op til £120.000. Men blandt dem gemmer sig "forræderne"! En gruppe deltagere som i al hemmelighed er blevet udvalgt til at eliminere de "trofaste" deltager og score præmien selv! Hvem kan man stole på? INGEN! Læs mere her. |  |
Crossroads (Britney Spears) |  |  | 99.00
Region 2 uden danske tekster - udkom 1/11-2024
Britney Spears får her sin filmdebut. De 3 barndomsveninder Lucy, Kit og Mimi tager på en rejse gennem USA uden penge, men med masser af drømme. Undervejs genopdager de deres venskab og lærer et par ting om livet. Respekt til Britney, der er gået i en anden retning end sin uheldige kollega, Mariah Carey, der fejlede fælt med sin studieproduktion Glitter. Britney har i stedet valgt at satse på denne lille uafhængige film, der rent faktisk er ret sød. Læs mere her.
# Kommer snart på DVD - Klik på linket for flere nyheder
AfrAId (John Cho) |  |  | 159.00
Region 2 uden danske tekster - forventes 18/11-2024
Curtis (John Cho) og hans familie udvælges til at teste en revolutionerende nyhed: En digital familieassistent ved navn AIA, som tager det moderne hjem til nye højder og tilsyneladende kan alt. Hun lærer hurtigt familiens vaner og begynder at forudse deres behov. Og hun skal nok sørge for, at intet og ingen står i vejen for dem. Fra produktionsselskabet Blumhouse, folkene bag M3gan, The Black Phone og en række andre fede gysere! Læs mere her.
Alfred Hitchcock Hour: The Complete Collection (24-disc) |  |  | 1399.00
Region 2 uden danske tekster - forventes 18/11-2024 |
The Alfred Hitchcock Hour kørte i tre sæsoner med i alt 93 afsnit i tiden 1962-1965, og det var, som navnet antyder, timelange uhyggehistorier - ikke at forveksle med serien Alfred Hitchcock Presents (1955-1962), der består af små skæbnefortællinger på knap en halv time. Det mest kendte afsnit er An Unlocked Window (Det åbne vindue), som er inkluderet i tredje sæson. Alfred Hitchcock dukker naturligvis op som vært i hvert afsnit. Læs mere her. |  |
Baa Baa Black Sheep: The Complete Series (10-disc) |  |  | 699.00
Region 2 uden danske tekster - forventes 18/11-2024
Tag med den heroiske Black Sheep Squadron, en gruppe ballademagerjagerpiloter fra marinekorpset, i Stephen J. Cannells klassiske militærserie, der udspiller sig under 2. verdenskrig. Det var dengang, hvor mænd var mænd, og det sydlige Stillehav var stedet for ubegrænsede eventyr! Robert Conrad spiller hovedrollen som den ukonventionelle eskadrilleleder Major Gregory Pappy Boyington, der står i spidsen for gruppen, der er kendt som "Terrors of the South Pacific". Læs mere her.
Chicago Fire: Season 12 (3-disc) |  |  | 249.00
Region 2 uden danske tekster - forventes 18/11-2024 |
Så er der mere arbejde til brandfolkene fra Firehouse 51 i Chicago, byen der åbenbart altid står i flammer. Vi er nået til sæson 12 af den populære Dick Wolf-serie, der er lidt kortere end normalt på grund af forfatter- og skuespillerstrejkerne. Det betyder, at der kun er 13 episoder, hvor vores helte må kæmpe med de sædvanlige personlige og professionelle problemer, men det har de nu også fortjent, for med denne sæson runder serien 250 episoder! Læs mere her. |  |
Chicago Med: Season 9 (3-disc) |  |  | 249.00
Region 2 uden danske tekster - forventes 18/11-2024
Vi er tilbage på Gaffney Medical Center, hvor lægerne må tackle et hav af forskellige sager. Et voldsomt sammenstød får skadestuen til at drukne i patienter. Ahmad må tage kampen op mod et forsikringsselskab. Zola skal tø en frossen forbryder op! Ripley og Charles må behandle medlemmer af en kult! Og Dr. Abrams' fem måneder gamle søn lander på skadestuen under mystiske omstændigheder. Der er 13 episoder i denne lidt korte sæson, takket være strejkerne i 2023. Læs mere her.
Chicago P.D.: Season 11 (3-disc) |  |  | 249.00
Region 2 uden danske tekster - forventes 18/11-2024 |
Sgt. Hank Voight og hans kollegaer fra Chicago melder sig til tjeneste igen. Ruzek kæmper med at komme tilbage i tjenesten, efter at han blev skudt. Burgess bliver fanget i et skyderi midt i en lejr for hjemløse. Et juveltyveri går galt, og Atwater bebrejder sig selv, at han ikke kunne hjælpe ofrene. En efterforskning udvikler sig pludselig til at dreje sig om en seriemorder, der skal vise sig at blive en formidable modstander igennem flere episoder! Læs mere her. |  |
Ellis: Series 1 (2-disc) |  |  | 249.00
Region 2 uden danske tekster - forventes 18/11-2024
Detective chief inspector Ellis og hendes makker bliver tilkaldt til diverse forskellige politistationer for at knække specielt besværlige, kontroversielle eller følelsesbetonede sager. Ellis er en førsteklasses efterforsker med sans for de mindste detaljer og med en unik forståelse for den menneskelige natur. Hun er også både sort og kvinde og bliver derfor ofte overset og ignoreret, et faktum hun udnytter fuldt ud til at få skovlen under de skyldige. Læs mere her.
Hardacres, The: Series 1 |  |  | 279.00
Region 2 uden danske tekster - forventes 18/11-2024 |
The Hardacres fortæller den storslåede historie om en arbejderklassefamilie i 1890'ernes Yorkshire, hvis liv pludselig bliver forandret på dramatisk vis. Vi følger familiens liv, da de flytter fra det beskidte, hårde arbejde som fiskere på den lokale havn til en priviligeret tilværelse i et kæmpe hus på en kæmpe landejendom takket være en overraskende finansiel succes. Fra folkene bag All Creatures Great and Small. Læs mere her. |  |
Monkey: The Complete Series (12-disc) |  |  | 799.00
Region 2 uden danske tekster - forventes 18/11-2024
Dette er den klassiske japanske TV-serie, der kørte over skærmen fra 1978 til 1980, baseret på den episke historie Journey to the West fra det 16. århundrede. En præst er på en vigtig mission mod et buddhistisk kloster i Indien for at fremskaffe nogle hellige buddhistiske skifter, men diverse monstre og dæmoner forsøger at stoppe ham. Helten i historien er nu ikke præsten, men den frække, ustyrlige Monkey, der eskorterer præsten på hans farlige rejse! Læs mere her.
Slingshot |  |  | 149.00
Region 2 uden danske tekster - forventes 18/11-2024 |
Rumskibet Odyssey 1 har kurs mod Saturn, nærmere bestemt gasgigantens største måne Titan, hvor menneskeheden håber at finde spor af vand. Ombord på rumskibet er kaptajnen Franks (Laurence Fishburne), kommunikationseksperten John (Casey Affleck) og navigatøren Nash. På grund af den lange rejse må besætningen ligge i dvale, men de bliver vækket med 90 dages mellemrum for at tjekke skibets status. Den proces slider hårdt på de tre mænd. Læs mere her. |  |
Thelma (June Squibb) |  |  | 199.00
Region 2 uden danske tekster - forventes 18/11-2024
Herlige June Squibb spiller her den 93-årige Thelma Post, der kaster ud i noget, der kun kan beskrives som "en Jason Statham-film, hvis Statham var en ældre dame i 90'erne". Thelma skal nemlig ud på en hævnmission, da en modbydelig scammer har snydt hende for $10.000! Det har Thelma ikke tænkt sig at finde sig i, så hun stjæler sin ven Bens scooter - med ham på bagsædet - og "ræser" ud i verden for at sørge for, at retfærdigheden sker fyldest! Læs mere her.
Night We Never Met, The |  |  | 179.00
Region 2 uden danske tekster - forventes 20/11-2024 |
Da Brian skal giftes, har han ikke brug for sin lejlighed mere, men da han ikke vil opgive ungkarlelivet helt, beslutter han at leje den ud nogle dage om ugen. Han lægger selv beslag på to dage og udlejer én dag hver til Sam og Ellen. Ingen af de tre har mødt hinanden, så da dagene bliver byttet om, er der forvirring. Sam og Ellen har over en periode efterladt små sedler til hinanden, men da Brian har skiftet dag med Sam, er det ham, der får fornøjelsen af Ellens lidenskab. Læs mere her. |  |
Invasion of the Body Snatchers (Kevin McCarthy) |  |  | 149.00
Region 2 uden danske tekster - forventes 22/11-2024
Filminstruktøren Don Siegel viser med denne overlegne produktion fra 1955 forlængst en klassiker - at man med et beskedent budget sagtens kan skabe et mesterværk. En lille by midt i USA invaderes af fremmede væsener, som ikke viser sig som skælklædte eller grønne uhyrer, men ubemærket og uhyggeligt overtager de enkelte indbyggeres kroppe. Filmen er af nogle blevet opfattet som en allegori over MacCarthy-periodens mistænkeliggørelser. Læs mere her.
Adventures of Buckaroo Banzai, The |  |  | 149.00
Region 2 uden danske tekster - forventes 25/11-2024 |
Manuskriptforfatteren W.D. Richter debuterede i 1984 som instruktør med denne stilsikre, aparte og i alle henseender unikke superheltefantasi. Tiden var måske ikke til postmoderne distance og ironi, og filmen floppede fælt i billetlugerne, men det kan ikke undre, at den med årene har fået et omfattende kultfølgeskab, ikke mindst pga. dens særegne fortælleform, der legesygt jonglerer mellem selvironi, pulp-litterære rødder og TV-serie-fortællestrukturer. Læs mere her. |  |
Barfly |  |  | 149.00
Region 2 uden danske tekster - forventes 25/11-2024
I en mørk baggård i centrum af Los Angeles står en flok bargæster og hepper på to, der er i gang med en slåskamp. Den ene er Henry (Mickey Rourke), barfluen, som hænger i baren, fra før den åbner til lukketid. Den anden er bartenderen Eddie (Frank Stallone). Henry er blodig og forslået, men da Eddie spørger, om han har fået nok, fnyser Henry:"Quittin' to you would be like swallowin' piss for eternity". Barfly er skrevet af kultfiguren Charles Bukowski. Læs mere her.
Crow, The (Bill Skarsgård) |  |  | 149.00
Region 2 uden danske tekster - forventes 25/11-2024 |
I 1994 ankom den første filmatisering af The Crow-tegneserien. Desværre hviler der en tung skygge over dén film på grund af Brandon Lees tragiske dødsfald. Denne 2024-version forsøger at vaske tavlen ren og starte forfra. Grundhistorien er den samme. Det forelskede par Eric og Shelly bliver brutalt overfaldet. Hun bliver myrdet foran øjnene af ham, hvorefter han også bliver myrdet. Men Eric forbliver ikke død, han vender tilbage som The Crow, en forbandet hævner. Læs mere her. |  |
Cuckoo (Hunter Schafer) |  |  | 149.00
Region 2 uden danske tekster - forventes 25/11-2024
Efter sin mors død tvinges Gretchen (Hunter Schafer) til at flytte til et feriested i de bayerske alper sammen med sin far, dennes nye kone og parrets stumme datter. Gretchen ender med at få job i hotellets reception, og her bliver hun vidne til gradvist mere og mere bizar opførsel fra de mere og mere bizarre feriegæster. Langsomt begynder hendes sind at smuldre helt! Fra instruktøren Tilman Singer, der lavede den fremragende og foruroligende Luz (2018). Læs mere her.
Dark Winds: Season 2 (2-disc) |  |  | 249.00
Region 2 uden danske tekster - forventes 25/11-2024 |
Monument Valley, 1971. To politifolk fra det såkaldte "Tribal Police" efterforsker et dobbeltmord i Navajo-området. Den garvede Lieutenant Joe Leaphorn tvinges til at grave i fortiden for at finde de svar, han søger, mens den nye Deputy Jim Chee kæmper med sine helt egne dæmoner. En mørk vind blæser gennem området, mens de dedikerede betjente kæmper for at finde frem til sandheden. Blandt andet George R.R. Martin og Robert Redford har produceret! Læs mere her. |  |
Eyeball |  |  | 149.00
Region 2 uden danske tekster - forventes 25/11-2024
Den berømte italienske instruktør Umberto Lenzi leverer en sindsforvirret og hæsblæsende fortælling, der er fuld af blod, frygt og nøgenhed! Filmen efterlader en solid bunke lig og masser af øjenødelæggelse i sit kølvand, når den bevæger sig igennem sin blodsprøjtende historie om en person i rød kappe og hætte, der dræber en gruppe amerikanske turister én efter én! Lenzi er på toppen her, hvilket betyder, at det ikke er en film for enhver smag! Læs mere her.
From Beyond |  |  | 179.00
Region 2 uden danske tekster - forventes 25/11-2024 |
Efter mesterværket Re-Animator kaster Stuart Gordon sig igen over en H.P. Lovecraft-filmatisering, denne gang From Beyond, igen ført op til nutiden og igen med Jeffrey Combs i en herlig psykotisk rolle. Desværre bliver From Beyond ofte set i skyggen af Gordons Re-Animator, men lad dette være en opfordring: From Beyond er en værdig konkurrent, som bør ses af alle med interesse for splatter-genren, og effekterne i filmen er ganske enkelt suveræne. Læs mere her. |  |
Generation Z |  |  | 229.00
Region 2 uden danske tekster - forventes 25/11-2024
Den stille by Dambury er nok det sidste sted, man ville forvente, at en apokalyptisk begivenhed ville starte, men det er lige, hvad der sker i Ben Wheatleys sorte splatterkomedieserie. Et kemikalieudslip i nærheden af et plejehjem forvandler de ældre til kødædende zombier! Vi følger en gruppe teenagere, der forsøger at overleve denne dødbringende situation samtidig med, at de prøver at overleve det almindelige teenageliv! Læs mere her.
Kneecap |  |  | 149.00
Region 2 uden danske tekster - forventes 25/11-2024 |
80.000 har irsk som modersmål. 6.000 bor i Nordirland. Og tre af dem blev til gruppen Kneecap. Skæbnen bringer Belfast-læreren JJ sammen med de to rødder Naoise og Liam, og det bliver starten på en hiphopgruppe som ingen anden. Dette er den virkelige historie om, hvordan denne anarkistiske Belfast-trio - Móglaí Bap, Mo Chara og DJ Próvai - blev frontfigurer i en borgerrettighedsbevægelse for at redde og genoplive deres modersmål. Læs mere her. |  |
Lost Flowers of Alice Hart, The |  |  | 249.00
Region 2 uden danske tekster - forventes 25/11-2024
Miniserien The Lost Flowers of Alice Hart følger den unge australske pige Alice, hvis liv ændrer sig dramatisk, da hun mister sin forældre i en ildebrand. Hun må flytte ind hos sin bedstemor June (Sigourney Weaver), og her opdager hun, at der er en masse hemmeligheder i hendes families fortid. Det viser sig også, at Alices opvækst var langt fra at være en dans på roser, blandt andet var hendes far ekstremt voldelig over for både Alice og hendes mor. Læs mere her.
Red Eye (Miniserie) |  |  | 229.00
Region 2 uden danske tekster - forventes 25/11-2024 |
På vej hjem fra en konference i Kina bliver Dr. Matthew Nolan arresteret i lufthavnen i England. Han har myrdet en ung kvinde, påstår kineserne. Nolan erklærer naturligvis sin uskyld, men der er ikke noget at gøre. Den halvtkinesiske politikvinde DC Hana Li bliver bedt om at eskortere ham tilbage til Kina. En række mystiske dødsfald ombord på flyet får hurtigt Li til at mistænke, at Nolan måske taler sandt. Der er meget mere på spil her end først antaget! Læs mere her. |  |
Taken: The Complete Series (7-disc) |  |  | 749.00
Region 2 uden danske tekster - forventes 25/11-2024
Bryan Mills bragede ind i vores kollektive pop-kultur sind, da han startede jagten på sin datters kidnappere med advarslen om, at han har "a very particular set of skills". Men hvordan fik han de specielle talenter? TV-serien tager os tilbage til starten af Bryan Mills' karriere. Efter en personlig tragedie bliver Bryan opslugt af hævntørst. Han bliver rekrutteret til et job hos CIA, og her starter den træning, der 30 år senere resulterer i en iskold, dødbringende morder. Læs mere her.
Tokyo Vice: Season 2 (4-disc) |  |  | 279.00
Region 2 uden danske tekster - forventes 25/11-2024 |
Tokyo Vice er tilbage med anden og sidste sæson. Udgangspunktet for historien var den nyuddannede amerikanske journalist Jake Adelstein, der får job som kriminalreporter på en japansk avis som en af de få ikke-japanske medarbejdere. Ret hurtigt bliver han suget ned i Toyos underverden, hvor han forsøger at skabe kontakter til både forbrydere og politi, der kan give ham adgang til eksklusive historier. Det skal snarat vise sig at blive meget farligt. Læs mere her. |  |
Tokyo Vice: Seasons 1 & 2 (8-disc) |  |  | 479.00
Region 2 uden danske tekster - forventes 25/11-2024
Da den nyuddannede amerikanske journalist Jake Adelstein får job som kriminalreporter på en japansk avis som en af de få ikke-japanske medarbejdere, har han ingen illusioner om, at det bliver en nem tjans. Han har alligevel groft undervurderet opgaven. Ingen japanere vil snakke med ham, ingen kilder vil hjælpe, ingen kollegaer respekterer ham. Men Jake hænger på, og snart får han alligevel skabt nogle kontakter i Tokyos underverden! Læs mere her.
Virgin Witch |  |  | 149.00
Region 2 uden danske tekster - forventes 25/11-2024 |
Christine får mulighed for det hele store gennembrud, da hun skal mødes med et modelbureau. Det skal ske i et hus på landet i en weekend. Christine tager afsted med sin søster Betty, men hvad de ikke ved, er, at de er blevet lokket til dette hus for at blive rekrutteret af en gruppe hekse! Low-budget exploitation gyser fra England. Mest bemærkelsesværdig takket være Vicky Michelle, der senere dukkerede op som Yvette i 'Allo 'Allo!. Læs mere her. |  |
Wallace & Gromit: The Complete Collection (2-disc) |  |  | 199.00
Region 2 uden danske tekster - forventes 25/11-2024
Wallace og Gromit - eller på dansk Walter og Trofast - er det uimodståelige par, der har hovedrollen i en række kortfilm og en spillefilm. De er ganske vist små stop-motion animerede figurer, men det afholder dem ikke fra at tage ud på nogle vilde og voldsomme eventyr, fulde af action, drama, romantik og ost. I skrivende stund er der lavet fire kortfilm, der alle blev Oscar-nomineret - og to af dem vandt oven i købet! Læs mere her.
Young Sheldon: Season 7 - Final Season |  |  | 249.00
Region 2 uden danske tekster - forventes 25/11-2024 |
7. og sidste sæson af Young Sheldon følger Sheldon Cooper, da han navigerer igennem sit sidste år på high school, der naturligvis er fuld af udfordringer! Derudover bliver Georgie og Mandy gift! Og Meemaws spillebule bliver afsløret, hvorefter Sheldon må forsøge at være hendes advokat! Serien slutter med en mindeværdig dobbeltepisode, hvor Jim Parsons og Mayim Bialik igen kan ses som den voksne Sheldon og Amy Farrah Fowler! Læs mere her. |  |
Young Sheldon: The Complete Series |  |  | 899.00
Region 2 uden danske tekster - forventes 25/11-2024
Denne prequel til The Big Bang Theory fortæller historien om den unge Sheldon Cooper. Året er 1989. Sheldon er 9 år gammel, han har sprunget fire klasser over og skal starte i High School! Hans største udfordring er, at ingen forstår ham. Hverken hans familie, hans klassekammerater eller hans naboer. Jim Parsons, der spiller den voksne Sheldon, leverer fortællestemmen, så Young Sheldon er tættere på Mine glade 60'ere end på The Big Bang Theory. Læs mere her.
Teen Wolf: The Complete Series (27-disc) |  |  | 999.00
Region 2 uden danske tekster - forventes 27/11-2024 |
Denne boks har været udsolgt meget længe, men er ved at blive genoptrykt! Scott McCall (Tyler Posey) er en typisk teenager med typiske teenageproblemer. Han kæmper for at få gode karakterer i skolen, for at komme i første række på Lacrosse og for at finde en kæreste. En aften, da Scott og hans bedste ven er ude i skoven, bliver han overfaldet og bidt af en varulv! Pludselig skrues der op for volumen på hans liv. Han får helt nye kræfter, der både er en plage og en fordel. Læs mere her. |  |
4:30 Movie, The (tysk omslag) |  |  | 159.00
Region 2 uden danske tekster - forventes 29/11-2024
Kevin Smith skruer helt op for nostalgien med The 4:30 Movie, der tager os tilbage til sommeren 1986 i New Jersey. Teenagerne Brian, Burny og Belly bruger deres weekender på at snige sig fra forestilling til forestilling i biografen for at se de seneste film. Men da Brian inviterer sin drømmepige med, driver han uforvarende en kile ind mellem vennerne, og gruppen må lære deres første lektioner om livet og kærligheden. Læs mere her.
Bridge, The (Dylan Sprouse) |  |  | 149.00
Region 2 uden danske tekster - forventes 29/11-2024 |
The Bridge aka Aftermath følger den tidligere elitesoldat Eric Daniels, der vender hjem til Boston i håb om et stille og roligt liv. Da Eric og hans teenagesøster er på vej over Tobin-broen i Boston slutter den ro brat. En gruppe svært bevæbnede lejesoldater tager kontrol med broen og tager alle som gidsler! Da gruppens leder begynder at slå gidsler ihjel, må Eric træde i karakter, forsøge at glemme sine traumer fra krigen og gå i direkte konfrontation mod soldaterne. Læs mere her. |  |
Slingshot (tysk omslag) |  |  | 149.00
Region 2 uden danske tekster - forventes 29/11-2024
Rumskibet Odyssey 1 har kurs mod Saturn, nærmere bestemt gasgigantens største måne Titan, hvor menneskeheden håber at finde spor af vand. Ombord på rumskibet er kaptajnen Franks (Laurence Fishburne), kommunikationseksperten John (Casey Affleck) og navigatøren Nash. På grund af den lange rejse må besætningen ligge i dvale, men de bliver vækket med 90 dages mellemrum for at tjekke skibets status. Den proces slider hårdt på de tre mænd. Læs mere her.
## Ugens tilbud (spar 20 kr)
|  | A Christmas Story Husker du ikke de yngste års juleaften, hvor man brugte flere kilometer papir på at skrive en god og lukrativ ønskeseddel? Man glædede sig dag ud og dag ind til at få den nye Nintendo af mor og far... Læs mere her
| 59 kr
## Ugens klassiker
|  | Freaks (Tod Browning) Tod Browning's berømte gyser fra 1932 foregår blandt dværge i et omrejsende teater. Trapez-artisten Cleopatra tilbedes af dværgen Hans, men hans kæreste Frieda, som også er dværg, advarer... Læs mere her
| 99 kr
## Ugens Special Edition
|  | Chicago Fire: Season 12 Third Watch satte standarden for TV-serier om brandmænd ved at kombinere deres historier med politi- og ambulancefolk. Nu forsøger den succesfulde producer Dick Wolf (Law & Order) sig med... Læs mere her
| 249 kr
## Laserdisken anbefaler
|  | Thelma (June Squibb) Den herlige June Squibb spiller her den 93-årige Thelma Post, der kaster ud i noget, der kun kan beskrives som "en Jason Statham-film, hvis Jason Statham var en ældre dame i 90'erne". Thelma skal... Læs mere her
| 199 kr
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News